Drie beseer tydens skietery by kerk | Maroela Media
Een van die voertuie wat deurgeloop het onder 'n koeëlreën in Zuurbekom. Foto: Facebook
Drie mans is beseer in 'n beweerde gyselaarsituasie by 'n kerk aan Gauteng se Wes-Rand.
Shawn Herbst, Netcare 911-woordvoerder, sê paramedici is omstreeks 08:00 Donderdag na 'n kerk in Zuurbekom, tussen Soweto en Westonaria, ontbied ná 'n skietery.
Volgens voorlopige berigte het 'n man 'n skietwond aan sy skouer opgedoen terwyl nog twee mans beseer is nadat hul motors met klippe bestook is in wat 'n gyselaarsituasie blyk te wees.
Al drie mans is per private ambulans hospitaal toe gebring.
Die polisie se lugvleuel asook spesialispolisie-eenhede is nog op die toneel.
Herbst sê volgens ooggetuies word lede van die publiek glo steeds binne die kerk as gyselaars aangehou, maar die SAPD het nog nie hierdie bewering bevestig nie.
Gautengse polisiewoordvoerders met wie Maroela Media probeer praat het, se selfone was tot dusver Donderdagoggend af, maar kapt. Mavela Masondo het vroeër aan TimesLive gesê die polisie sal inligting beskikbaar stel soos dit bekend word.
EWN het getwiet minstens ses voertuie is vol gate geskiet in die beweerde geveg tussen twee strydende kerkgroepe.
In die nuus Zuurbekom
Eish. Watse soort "kerk" is die? Klink vir my meer na 'n samekoms van gangsters. Al hoe meer "kerke" is deesdae verdag.
"Geveg tussen twee strydende kerkgroepe."
Genade, kan 'n mens dit 'n kerk noem?
Godslasterlik · 6 maande gelede
Vir dié van julle wat Christene is, gaan lees 'n bietjie die kommentare op EWN oor hierdie nuusitem. Godslasterlik om die minste te sé!
Soos wat? · 6 maande gelede
Het gelees. Niks gesien. Is maar net 'n geval waar twee kerke op mekaar skiet in die naam van "J".
Kyk gerus op die Internet wat die verskil tussen die ware en valse kerk is. As jy jou navorsing oor hierdie saak gedoen het, evalueer dan die kerk waaraan jy behoort aan die inligting wat jy ingewin het. Jy sal verbaas wees as jy klaar is met hierdie oefening.
Die bybel laat hom altyd oop vir 2 teenpole. Neem apartheid, rol van vroue, gays. Van almal wat in n spook glo-is die wat in geen spook glo se verstand die nugterste.